NELJANDA KOOSSEISU

MÄÄRUS

Haapsalu,		23. september 2005 nr 77

Haapsalu linna 2005. aasta neljanda lisaeelarve 
vastuvõtmine ja Haapsalu linna 2005. aasta
eelarve muutmine

Läbi vaadanud Haapsalu linna 2005. aasta neljanda lisaeelarve eelnõu ning juhindudes valla ja linnaeelarve seaduse § 4, § 12, § 24, kohaliku omavalitsuse korralduse seaduse § 6 lg 3 p 1, § 22 lg 1 p 1, § 23, § 38 lg 3, ja § 39, Haapsalu põhimääruse § 12 lg 1 p 1, § 46, § 62, Haapsalu Linnavolikogu 27.06.2003 määrusega nr 17 kinnitatud “Eelarve koostamise, muutmise ja täiendamise korra” p 5 ning haldusmenetluse seadusest, Haapsalu Linnavolikogu määrab:

1.	Võtta vastu Haapsalu linna 2005. aasta neljas lisaeelarve kulud summas 1251 000 krooni, tulud summas 790 000 krooni, finantseerimistehingud summas 461 000 krooni.

2.	Muuta Haapsalu Linnavolikogu 28.01.2005 määrusega nr 55 kinnitatud “Haapsalu linna 2005. a eelarve” vastavalt lisadele 1, 2 ja 3.

3.	Määrus jõustub kolmandal päeval pärast avalikustamist linnavolikogu kantseleis.

4.	Määruse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul teatavakstegemisest.

Andres Ammas
Volikogu esimees